# 2.2. Temporalización

# Temporalización do REA

Esta unidade levarase a cabo en 18 sesións(as das unidades 8 e 9) e, segundo a programación didáctica de referencia publicada en PROENS para a materia de "Xeografía e Historia" de 2º de ESO, englóbase no segundo trimestre.

A continuación inclúese unha estimación da temporalización recomendada para cada fase deste recurso:

Fase | Seccións | Descrición do traballo a desenvolver | Temporalización
--- | --- | --- | ---
1. Trolas e actualidade | O mundo cambia Viva o coñecemento! | Actividades de motivación e presentación do reto final | 2 sesións
2. Que sabemos? | Que sabemos? | Repaso de coñecementos previos sobre o tema | 1 sesión
3. Comezamos a recuperar os coñecementos | 3.1. O espertar do ser humano: Humanismo e desenvolvemento científico. 3.2. Amarás ao próximo!: Reforma e Contrarreforma. 3.3. Aquí mando eu!: as monarquías absolutas. 3.4. O Renacemento: A perfección da arte. 3.5. A arte do Barroco: o gran teatro do mundo. 3.6. A caída dun imperio: a crise da Monarquía Hispánica. | Sesións dedicadas á ensinanza e asimilación dos contidos. Búscase que o alumnado participe de xeito activo no proceso de ensino-aprendizaxe e a reflexión consciente, especialmente para relacionar os contidos partindo dunha visión local ata o global. Inclúe actividades interactivas multinivel deseñadas para facilitar a comprensión dos contidos introducidos e preparar ao alumnado para a resolución do reto proposto na situación de aprendizaxe. | 10 sesións
4. Reconstruímos o coñecemento: o reto final | 4.1. Organizámonos: Reto 1: Unha entrevista histórica Reto 2: Un xornal ilustrado Reto 3: Unha obra de teatro histórica 4.2. Transmitimos os saberes | Sesións dedicadas á realización do reto final na modalidade que escolla o alumnado. Preténdese que este reto sexa unha plasmación de todo o aprendido durante a unidade e que o alumnado sexa capaz de sintetizar de xeito coherente, claro e eficaz os coñecementos adquiridos. | 4 sesións
5. Conclusión |  | Sesión de reflexión e autoavaliación do proceso de ensino-aprendizaxe. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)