# 3. Guía de uso

# Sobre este REA

O presente REA expón as principais características do Humanismo e os cambios que se produciron en Europa a partir deste movemento cultural, facendo fincapé nas manifestacións artísticas (Renacemento e Barroco), nas controversias relixiosas (Reforma e Contrarreforma), na política (o xurdimento das monarquías absolutas), ademais de atender ás características particulares da Monarquía Hispánica durante o século XVII.

O REA segue o Deseño Universal de Aprendizaxe (DUA), proporcionando actividades multinivel, adaptadas a diferentes niveis de dificultade, e con lecturas facilitadas dos contidos explicados ao longo da unidade.

Os contidos deberán ser empregados na resolución dun reto final no que o alumnado deberá solucionar, a través dunha serie de produtos finais, adaptados ás diferentes capacidades do alumnado. A avaliación realizarase a través da rúbrica proporcionada, así como a mediante a retroalimentación a partir do Diario de aprendizaxe e das actividades propostas.

O obxectivo último é que a experiencia didáctica sexa motivadora e que o alumnado poda conectar os contidos da unidade co seu entorno local, nacional ou internacional, moi especialmente coa necesidade de aprender do pasado para ter unha sociedade máis xusta e igualitaria.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)